ఇండిగో ఎయిర్ లైన్స్
ఇండిగో భారతదేశంలోని బడ్జెట్ ఎయిర్ లైన్ సంస్థ. గుర్గావ్ లో దీని ప్రధాన కేంద్రం ఉంది. భారతదేశంలో అతి వేగంగా అభివృద్ధి చెందతున్న ఇండిగో 2014 డిసెంబరు నాటికి 36.1% వాటా కలిగిన అతి పెద్ద ఎయిర్ లైన్ సంస్థగా ఎదిగింది. దీని ప్రాథమిక స్థావరం ఢిల్లీలోని ఇందిరాగాంధీ అంతర్జాతీయ విమానాశ్రయం. ఎయిర్ బస్ A320 కుటుంబానికి చెందిన 91 విమానాలను ప్రస్తుతం ఈ సంస్థలో ఉన్నాయి.
విమానాశ్రయం
ప్రజలు మాత్రమే కాకుండా, విమానాశ్రయాలు కార్గోను కూడా 24 గంటలు రవాణా చేస్తాయి. కార్గో ఎయిర్లైన్స్ తరచూ పార్సెళ్ళను గ్రౌండ్ మరియు గాలిలో బదిలీ చేయుటకు తమ సొంత ఆన్-సైట్ మరియు అవస్థాపన సౌకర్యాలు కలిగి ఉంటాయి.
కార్గో టర్మినల్ సౌకర్యాలు 
అంతర్జాతీయ విమానాశ్రయాలకు ఎగుమతి కార్గోను కస్టమ్స్ క్లియరెన్స్ తరువాత మరియు విమానములోనికి చేరవేసేంత వరకు నిలువ చేసుకునేందుకు చోటు కావాలి. అలాగే దిగుమతి చేసుకోబడ్డ కార్గో, సంబంధిత వ్యక్తి తన సరుకు యొక్క డెలివరి తీసుకునేంత వరకు సురక్షితంగా ఉండాలి. విమానాశ్రయ అధికారులచే కొన్ని ప్రాంతాలు ఎగుమతి మరియు దిగుమతి కార్గో యొక్క తనిఖీ కొరకు ఉంచాలి. గుర్తించిన ప్రదేశాలు లేక షెడ్లు విమానయాన సంస్థలకుగాని లేదా ఫ్రీట్ ఫార్వార్డ్ రింగ్ ఏజన్సీలకు గాని ఇవ్వాలి.
ప్రతి ఒక కార్గో ఒక లాండ్‌సైడ్ మరియు ఒక ఎయిర్ సైడ్ కలిగి ఉంటుంది. లాండ్‌సైడ్ అంటే ఎగుమతిదారులు మరియు దిగుమతిదారులు వారి ఏజన్సీల ద్వారా కాని లేదా వారు సొంతంగా కాని తమ షిప్‌మెంట్లను అందించడము కాని తీసుకొనడము కాని చేయు చోటు. ఎయిర్ సైడ్ అంటే సరుకును విమానమునకు తీసుకొని వెళ్ళడం లేదా విమానము నుండి తీసుకొనడం జరిగే చోటు. ఇంతే కాకుండా కార్గో టర్మినళ్ళు నిర్దిష్టమైన ప్రాంతాలుగా విభజించబడతాయి - ఎగుమతి, దిగుమతి మరియు ఇంటర్లైన్ లేదా ట్రాన్షిప్‌మెంట్.